open-index/open-wikipedia-markdown huggingface dataset:
Berlins kammerrett

**Berlins kammerrett** (*Kammergericht*, KG) er navnet på oberlandesgericht i Berlin. Oberlandesgericht er tredje og siste instans i delstaten Berlin. Den er historisk også den øverste domstolen i kongeriket Preussen.

Betegnelsen *kammerrett* skiller domstolen fra domstolene på samme nivå i andre delstater, men har forøvrig ingen betydning. Kammergerichts jurisdiksjon omfatter hele bystaten Berlin.  I Berlin finnes det i første instans tolv *[[Amtsgericht]]e* og i andre instans én *[[Landgericht]]*.

Den øverste instans på føderalt nivå er Bundesgerichtshof.

## Historie

Kammerretten nevnes tidligst i 1468. Opprinnelig var den en hoffdomstol for kurfyrstene av Brandenburg. I 1735 ble kammerretten uavhengig av det kongelige hoff, og fikk sete i Collegienhaus i Berlin. I 1913 flyttet det inn i dagens bygning ved Kleistparken i bydelen Schöneberg.

Etter andre verdenskrig var bygningen inntil 1948 hovedkvarter for de alliertes kontrollråd. Etter at Sovjetunionen forlot kontrollrådet i 1948, trådte det ikke mer sammen. Fra 1945 til 1994 ble bygningen brukt av *Berlin Air Safety Center* som overvåket lufttrafikken over Berlin.

Den 3. september 1971 ble firemaktsavtalen om Berlin underskrevet i bygningen. Etter Tysklands gjenforening i 1990 og inngåelsen av to pluss fire-avtalen, forlot de allierte kammerrettsbygningen.

Berlins kammerrett overtok bygnngen 27. februar 1991 og satte i gang en renovering som ble avsluttet i 1994. Berlins forfatningsdomstol (Verfassungsgerichtshof des Landes Berlin) flyttet inn i bygningen i 1992. 

Domstolens president, George Richard Ernst Günter von Drenkmann, ble drept av venstreekstreme terrorister i 1974.

## Betydningsfulle jurister som virket ved domstolen
* Wilhelm von Humboldt, fullmektig
* Sebastian Haffner, fullmektig
* Ernst Theodor Amadeus Hoffmann, dommer
* Benno Mugdan, dommer
* Friedrich Jung, generalstatsadvokat
* Hans-Joachim Rehse, dommer
* Stephan Kekulé von Stradonitz, fullmektig
* Wilhelm Heinrich Wackenroder, assessor
* Rudolf Wassermann, dommer
* Christian Schröder, dommer, senere professor i strafferett ved Universität Halle
* Günter von Drenkmann, justiskammerpresident
* Marie Munk, dommer
* Hans-Christian Ströbele, fullmektig
## Referanser


## Eksterne lenker
* 
* Informasjon om kammerretten
A Princess in Berlin

***A Princess in Berlin*** er en roman av den amerikanske forfatteren og advokaten Arthur R. G. Solmssen.

Romanen er et portrett av Weimarrepublikkens Tyskland, og finner sted i årene 1922 og 1923. Den handler om amerikaneren «Peter Ellis», som etter å ha vært frivillig ambulansesjåfør på vestfronten under første verdenskrig kommer til Paris for å studere kunst. Der møter han en tysk offiser som han reddet livet til under krigen, og offiseren, som nå jobber for bankhuset Waldstein, inviterer ham til å bli med til Tyskland. Der blir han i løpet av boken trukket stadig tettere inn i sine venners liv i Tyskland og i de dramatiske begivenhetene i Weimarrepublikkens tidlige år.

*A Princess in Berlin* er en sosial roman i tradisjonen etter bl.a. Theodor Fontane.

## Eksterne lenker
* Sammendrag
* Forfatterens hjemmeside
Minuttvolum

**Minuttvolum** er betegnelsen på volumet blod hjertet pumper ut i kroppen hvert minutt. Minuttvolumet beregnes ved å multiplisere venstre hjertekammers slagvolum med hjerteraten. Dersom venstre hjertekammer har et slagvolum på 75 ml og hjerteraten er 70 slag per minutt, blir minuttvolumet 75\ ml/slag \times 70 slag/min = 5\ 250\ ml/min. Dette er omtrent gjennomsnittlig for en hvilende voksen person, men minuttvolumet kan komme opp i 30 liter/minutt i ekstreme situasjoner.

Minuttvolum beskriver også ventilasjone til mennesket. 
Formelen som brukes her er da: Minuttvolum= tidalvolum minus ad150 x ventilasjonsfrekvens pr.min. 
For eksempel normalt Tidalvolum er 500 ml trekke fre anatomisk dødrom på 150ml til en voksen person. Hvis man da har en ventilasjonsfrekvens på 14/min blir minuttvolumet. 
Minuttvolum= 350ml x 14/min. Minuttvolumet er da  4900ml pr. min.
Portveien 2

***Portveien 2*** er en barne-TV-serie som gikk NRK i 1985 og 1987. Det ble i alt laget 143 episoder inklusiv en spin-off tv-julekalender *Portveiens julekalender* på 24 episoder. Eksteriøropptakene til serien ble gjort i en hytte i Portveien 2 i Hjemmets Kolonihager på Bjølsen i Oslo (Portveien 2 er et privat veinavn, nærmeste offentlige vei er Kongsvingergata). Interiørene var bygget opp i et studio.

Programserien *Portveien 2* var NRKs første større produksjon hvor man rasjonaliserte opptakene slik at det kunne produseres et stort antall programmer. Programmene ble tatt opp dagen før de ble sendt. *Portveien 2* var et forsøk på å lage barneprogrammer for de aller minste, og samtidig et familieprogram som flere kunne ha glede av. Temaene i programmene var gjerne knyttet til naturen, men også fortellinger, tradisjoner, følelser og sosiale forhold.

## Sangene
En del av sangene som Eyvind Skeie skrev til programmene, har senere blitt kjente barnesanger. Musikken til serien ble laget av komponisten Sigvald Tveit. Sanger som «Tenn lys», «Morgendagens søsken», «Hysj, kan du høre gresset gro» og «Ta en potet» kommer fra denne serien. Men den mest kjente sangen fra denne serien er «Fire elementer». Denne «musikkvideoen» ble vist hele seks ganger gjennom *Portveien 2*s om lag 140 episoder.

## Produksjon
Manusforfattere var Eyvind Skeie og Gudny Hagen, som begge siden har stått bak en lang rekke barne-TV-suksesser. Produsenter var Hermann Gran, Grete Høien, Inger Bjørnstad og Dieter Kriszat. Den kvinnelige programlederen var Eli Rygg, mens Jarl Goli og Terje Strømdahl hver var programledere i omkring halvparten av episodene. Sjiraffen «Raffen» ble ført av dokkespilleren Åsmund Huser. Denne sjiraffen spilte rollen som en hemmelighet som programlederne aldri oppdaget.

Det ble produsert i to årganger med 79 episoder i 1985 og 40 episoder i 1987. I tillegg ble det produsert en egen tv-julekalender med 24 episoder i 1987.

Til tv-serien ble det produsert en rekke artikler for barn; som musikkplaten *Velkommen til Portveien* av Eli Rygg og Jarl Goli, samt *Jul i Portveien* av Eli Rygg og Terje Strømdahl, begge album med sanger fra tv-serien. To aktivitetsbøker kaldt *Portveien 2 Høst* og *Portveien 2 Vår* ble også gitt ut.

## Referanser


## Eksterne lenker
* 
*  Flyfoto på kart.finn.no
Ethnologisches Museum

**Ethnologisches Museum** er et museum i Berlin for utenomeuropeiske kunst- og kulturgjenstander. Det tilhører de statlige prøyssiske museene i Berlin. Museet er lokalisert i Humboldt Forum. 

Ethnologisches Museum ble grunnlagt i 1873, og er med over 500&nbsp;000 utstillingsobjekter et av de viktigste, største og eldste etnologiske museer i verden. Det har sin opprinnelse i de brandenburgiske kurfyrstenes kunst- og raritetskabinett. Kurfyrstene samlet allerede på 1600-tallet objekter fra fjerne verdensdeler. Denne samlingen ble til *Königlich Preußische Kunstkammer*, som i 1829 ble omdannet til *Ethnographische Sammlung* og i 1856 fikk lokaler i Neues Museum på Museumsinsel.

## Utstillinger
Ethnologisches Museum har permanente utstillinger om Amerikas arkeologi, indianerne i Nord-Amerika, Stillehavet, Øst-Asia og Afrika. Det inneholder også et eget museum for barn. Museet har også en musikketnologisk avdeling og et vitenskapelig bibliotek.

## Se også

* Museum für Asiatische Kunst

## Eksterne lenker
*
Militärhistorisches Museum Flugplatz Berlin-Gatow

**Luftwaffemuseet** (tysk *Militärhistorisches Museum Flugplatz Berlin-Gatow*) er et militærhistorisk museum for det tyske flyvåpenet Luftwaffe i området Gatow i bydelen Spandau i Berlin. Det er et av det tyske forsvarets største militærhistoriske museer. Museet har ca. 200&nbsp;000 utstillingsobjekter, bl.a. 155 luftfartøyer, 5000 uniformsdeler, 30&nbsp;000 bøker, fotografier, håndvåpen, ordener, redningsutstyr og bomber.

## Se også
* Gatow lufthavn

## Eksterne lenker
* 
* Billedgalleri
* Støtteforening
Museum Europäischer Kulturen

**Museum Europäischer Kulturen** er et etnologisk museum i Berlin, med vekt på kunst- og kulturgjenstander fra Europa. Med over 270&nbsp;000 utstillingsgjenstander er det et av de største og mest betydelige etnologiske museer for Europa i verden. De tilhører de statlige prøyssiske museer i Berlin, og holder til i bydelen Dahlem.

## Referanser
Museum für Asiatische Kunst

**Museum für Aasiatische Kunst** er et museum i Berlin. Det er resultatet av en sammenslåing i 2006 av *Museum für Ostasiatische Kunst* i Berlin og* Museum für Indische Kunst*. Tyngdepunktet ligger på kunstgjenstander og kunsthåndverk fra Øst-Asia. Det tilhører de statlige prøyssiske museene i Berlin, og holder til i Humboldt Forum. På samme sted finnes Ethnologisches Museum.

Museet ble grunnlagt i 1906 av Wilhelm von Bode, generaldirektøren for de kongelige museer i Berlin. Det holdt opprinnelig til på Museumsinsel. I 1924 flyttet det til Kunstgewerbe-Museums bygning, som også huset Museum für Vor- und Frühgeschichte. En forening kalt *Gesellschaft für Ostasiatische Kunst* ble grunnlagt i 1926 og støttet aktivt museet, som utviklet seg til et av verdens ledende innen sitt felt. Det ble i 2021 flyttet til Humboldt Forum.

Museum für Ostasiatische Kunst Dahlem Berlin Mai 2006 016.jpg|Japansk tehus
Museum für Ostasiatische Kunst Dahlem Berlin Mai 2006 024.jpg|Kangxi-keiserens reisetrone
Ming-Schale1.jpg|Porselen fra Ming-dynastiet
B-Stockpuppen-Abt+WeißeSchlange+SchwarzeSchlange.JPG|Dukker fra Qing-dynastiet


## Litteratur
*Butz, Herbert: Museum für Ostasiatische Kunst Berlin. Prestel-Museumsführer, München: Prestel-Verlag 2000. 

## Eksterne lenker
* 
* Deutsche Gesellschaft für Ostasiatische Kunst – Förderverein des Museums für Ostasiatische Kunst
Gemäldegalerie (Berlin)

**Gemäldegalerie** er et kunstgalleri i bydelen Mitte i Berlin.  Det ble åpnet i 1830 og holdt først hus i *[[Altes Museum]]* på Museumsinsel, men etter at dette ble skadet under andre verdenskrig, ble galleriet flyttet til *[[Kulturforum Berlin]]*, i Tiergarten mellom Landwehrkanal og Potsdamer Platz.

Galleriet viser europeisk malerkunst fra det 13. til det 18. århundre og regnes som en av de betydeligste kunstsamlinger i verden.

Det gamle museet er rehabilitert, og kalles i dag *[[Alte Gemäldegallerie]]*. Det viser nyere kunst.

## Referanser


## Eksterne lenker
* 
* Gesamtbestand der Gemäldegalerie 
* Kaiser Friedrich-Museums-Verein
Forræderi

**Forræderi** betegner bedrag eller svik, særlig handlinger som er rettet mot statens sikkerhet eller selvstendighet. Begrepet landssvik brukes gjerne synonymt.

Det skilles gjerne mellom **høyforræderi**, **landsforræderi** og **krigsforræderi**. Høyforræderi er forbrytelser mot statsforfatning og statsoverhodet. Landsforræderi er forbrytelser mot statens selvstendighet og sikkerhet. Krigsforræderi er å yte fienden bistand i krig.

## Lovgivning
### Danmark
I den nåværende straffeloven har 12. kapittel, som dekker over §§ 98–110, overskriften «*Landsforræderi og andre forbrydelser mod statens selvstændighed og sikkerhed*». I §&nbsp;98 står det:§ 98. Den, som foretager en handling, der sigter til ved udenlandsk bistand, ved magtanvendelse eller ved trussel derom at bringe den danske stat eller nogen del af denne under fremmed herredømme eller at løsrive nogen del af staten, straffes med fængsel indtil på livstid.

I juli 2020 ble en dansk fremmedkriger fra krigen i Syria siktet for landsforræderi. Dette var første gang på 70 år at det i Danmark var reist siktelse for landsforræderi.

### Norge
I Norge er *landssvik* omhandlet i lov om straff §§ 119 og 120. Strafferammen er ti års fengsel, men grovt landssvik kan straffes med fengsel inntil 21 år:

Med fengsel inntil 10 år straffes den som i krig, under okkupasjon eller en internasjonal væpnet konflikt på norsk territorium, eller ved overhengende fare for dette, yter fienden eller okkupasjonsmakten bistand mot Norge eller skader den norske forsvarsevnen.
På samme måte straffes den som skader forsvarsevnen til en stat som Norge er alliert eller i kampfellesskap med.

*Krigsforræderi* var tidligere omhandlet i Militær Straffelov, men bestemmelsene ble erstattet av den borgerlige straffeloven av 2005.

## Se også
* Det norske landssvikoppgjøret
* Rettsoppgjøret i Danmark
* Mytteri

## Referanser


## Kilder
*
Léon M’ba

**Léon M'ba** (født 9. februar 1902 i Libreville, død 28. november 1967 i Paris) var Gabons første president (1960&ndash;1967). Etternavnet skrives både M'Ba og Mba.

Han var et medlem av den etniske gruppen Fang-folket. Han var statsminister fra 21. mai 1957 til 21. februar 1961 og ble president da landet fikk sin uavhengighet fra Frankrike den 17. august 1960. Han ble i en kort periode avsatt gjennom et statskupp i februar 1964, og Jean-Hilaire Aubame ble innsatt som president, men han ble gjeninnsatt etter bare få dager etter inngripen fra Frankrike.

M'ba ble gjenvalgt i mars 1967, men døde i november i det samme året og ble etterfulgt av sin visepresident Albert-Bernard Bongo (nå Omar Bongo Ondimba).

## Referanser
Virtuelt lokalnett

Et **virtuelt [[lokalnett]]**, også kalt **virtuelt lokalnettverk** eller **virtuelt LAN** (**VLAN**), er en teknikk for å segmentere ett fysisk nettverk i flere logiske nettverk. VLAN er en ganske vanlig og grunnleggende funksjon i administrerbare svitsjer for ethernet. En fysisk switch kan bære flere adskilte nett. Med VLAN-teknikken kan trafikk fra flere ulike LAN transporteres i et og samme samband, dette kalles gjerne en trunk (Cisco) eller tagged link (HP).

I tillegg til svitsjer finns det også brannmurer, og rutere som håndterer Ethernet-pakker som er VLAN-merket.

VLAN opererer på lag 2 i OSI-modellen.

## Standarder
En vanlig standard for VLAN-tagging er IEEE 802.1q. Dette gjøres ved å addere fire oktetter til ethernetpakkene. 12-bits brukes for VLAN-id, hvilket muliggjør 4094 VLAN. Tre biter i Q-merket kan brukes for prioritering iht. IEEE 802.1P. Dette øker med andre ord maksimumsstørrelsen på ethernetpakker fra 1518 til 1522 oktetter. Med mindre man setter opp datamaskinen sin for å akseptere VLAN-trafikk så vil svitsjen fjerne VLAN-taggen slik at mottakermaskinen(e) kun mottar regulære IEEE 802.3 ethernetpakker på maks 1518 oktetter. 

Andre standarder for VLAN er bl.a. Ciscos propertiære løsning ISL (inter-switch link).

## Referanser
Heparin

**Heparin** er et mukopolysakkarid som virker som en antikoagulant, et stoff som motvirker koagulering av blod. Heparin produseres naturlig i menneskekroppen, men utvinnes også fra grisetarmer eller okselunge for bruk som et injiserbart antikoagulerende middel.

Heparin brukes i behandlingen av tromboemboliske sykdommer som dypvenøs trombose og hjertesykdommer som atrieflimmer og hjerteinfarkt. Heparin er et av de eldste legemidlene som fremdeles er i bruk. Fordi det fordøyes om det inntas peroralt må heparin administreres subkutant eller intravenøst. Intramuskulær injeksjon unngås på grunn av faren for å skape hematomer. På grunn av den korte halveringstiden på rundt en og en halv time, må heparin administreres ofte eller som en kontinuerlig infusjon.

I dag er vanlig heparin ofte erstattet av lavmolekylære varianter som dalteparin (*Fragmin*) eller enoksaparin (*Klexane*).
Ahmed I

**Ahmed I**  (arabisk: أحمد الأول, født 18. april 1590 i Manisa i Det osmanske rike, død 22. november 1617 i Konstantinopel) var sultan av Det osmanske rike fra 1603 i 14 år frem til sin død.

## Liv og virke
### Bakgrunn
Ahmed var en sønn av Mehmed III, som han etterfulgte på tronen i 1603. Dermed var han den første osmanske sultan som overtok makten mens han ennå var mindreårig.

### Sultan
Ahmed fulgte ikke den skikk å beordre drept alle sine direkte konkurrenter til tronen, som broren Mustafa Han skulle så i sin tid etterfølge Ahmed på tronen. Hen han lot imidlertid sin bestemor Safiye, som egentlig hadde styrt regjeringsverket frem til hans tronbestigning, innesperre i haremet.

Ahmed I hadde to hustruer. Den første var *Mahfiruze Hatice Sultan*, mor til Osman II, og den andre var Kösem Sultan, som han skal ha vært offisielt gift med og som han hadde seks barn med: Sønnene Mehmet, Murad IV, Ibrahim I og Kasim, og døtrene Ayşe Sultan, Fatma Sultan, Gevher Sultan og Atike Sultan. 

I begynnelsen av sin embedstid viste han en del beslutningskraft. Denne skulle forta seg etterhvert. Krigene  i Ungarn (den tredje østerrikske tyrkerkrig / den lange tyrkerkrig) og i Persia, som ledsaget hans tronbestigning, endte ugunstig for Det osmanske rike. Hans prestisje fikk sin første knekk med undertegnelsen av fredsavtalen i Zsitvatorok i 1606, so mavskaffet de årlige østerrikske tributtytelser.

Under det gjenværende av hans embedstid hengav Ahmed seg et fornøyelsenes liv. Demoralisering og korrupsjon i den offentlige forvaltning ble nå likeså allesteds nærværende som disiplinløsheten i den osmanske hærs rekker. Man sier at det var under Ahmed I at tyrkernes nytelse av tobakk ble innført og fikk fotfeste. 

Ahmed I huskes kanskje mest som byggherren for Sultan-Ahmed-moskeen (*Den blå moské*) i Istanbul. I hans regjeringstid ble også Aynalıkavakpalasset bygd.

Sultan Ahmed I døde av tyfus og mageblødning 22. november 1617, i en alder av 27 år. Han ble begravet i mausoleet ved siden av Den blå moské.

## Referanser


## Litteratur
* Ferenc Majoros, Bernd Rill: *Das Osmanische Reich 1300-1922. Die Geschichte einer Großmacht*. Marix, Wiesbaden 2004, ISBN 3-937715-25-8.
* Josef Matuz: *Das osmanische Reich. Grundlinien seiner Geschichte*. 4. Auflage. Wissenschaftliche Buchgesellschaft, Darmstadt 2006, ISBN 3-534-20020-9.
* Nicolae Iorga: *Geschichte des Osmanischen Reiches. Nach den Quellen dargestellt.* 5 Bände, Verlag Perthes, Gotha 1908–1913, Nachdruck Frankfurt/Main 1990.
* Gabriel Effendi Noradounghian: *Recueil d’actes internationaux de l’Empire Ottoman 1300-1789.* Tome I. Paris, Neufchâtel 1897. Reprint: Kraus, Nendeln 1978, ISBN 3-262-00527-4.

## Eksterne lenker
* 
* https://web.archive.org/web/20160305022817/http://www.tuerkenbeute.de/kun/kun_bio/Ahmet1_de.php Badisches Landesmuseum, Karlsruhe: *Ahmed I.*
Idsal

**Idsal** er ei øy i Strand kommune som ligger mellom Idse og Kvalvåg. Fylkesvei 535 forbinder øyen med fastlandet. Det er tolv fastboende og mange hytter på Idsal.

## Referanser
Mustafa I

**Mustafa I** (arabisk: مصطفى الأول) (født 1592 i Manisa, død 20. januar 1639 i Topkapipalasset i Konstantinopel) var sultan for Det osmanske rike i to perioder; fra 1617 til 1618 og fra 1622 til 1623. Han var bror til Ahmed I som regjerte fra 1603 til 1617. Det er antatt at Mustafa I var psykisk utviklingshemmet eller nevrotisk, og han var aldri noe mer enn et verktøy for andre. I sin brors regjeringsperiode var han nær sagt fengslet på sitt rom i 14 år.

I 1618 ble han avsatt til fordel for hans mye yngre nevø Osman II (1618–1622), men etter han ble drept ble igjen Mustafa I sultan og ble der i ett år. Han ble avsatt og fengslet av Osman II sin bror Murat IV (1623 – 1640). Mustafa I døde 16 år senere.

## Referanser
Karl X Gustav av Sverige

**Karl X Gustav** (1622–1660) var konge av Sverige fra 1654 til 1660. Han var sønn av pfalzgreve Johan Kasimir av Pfalz-Zweibrücken og Katarina Vasa.

Han giftet seg 24. oktober 1654 med Hedvig Eleonora av Holstein-Gottorp. Valgspråket hans var *In Jehovah sors mea, ipse faciet* («I Gud min skjebne, Han skal gjøre det»).

Karl Gustav var fetter av dronning Christina. I 1649 fikk hun drevet gjennom at han skulle hylles som hennes etterfølger. Da tanken på å abdisere modnet og hun besluttet seg for å abdisere, ble Karl Gustav samme dag, 6. juni 1654, hyllet og kronet til konge.

Karl X Gustav var en av Sveriges krigerkonger, og det meste av kongegjerningen tilbrakte han i felten. Mest kjent er han for den hasardiøse ferden på isen over Lillebælt og Storebælt, noe som resulterte i freden i Roskilde 1658.

Ved Ottenby helt sør på Öland anla Karl X Gustav et jaktområde som han lot innegjerde med en mur på tvers over øyen fra vest til øst, og et skogsområde sør for *Karl X Gustavs mur* er fortsatt vernet.

## Se også
* Karl Gustav-krigene
* Krabbefeiden
* Bjelkefeiden

## Referanser


## Litteratur
* Peter Englund (2000): *Den oövervinnerlige*, ISBN 91-7486-558-7
Karl IX av Sverige

**Karl IX** (1550–1611) var Sveriges regent fra 1599 som *riksföreståndare* og som konge fra 1604 til 1611. Han ble kronet 15. mars 1607. Karl IX var sønn av Gustav Vasa og Margareta Eriksdotter Leijonhufvud

Under kroningen bar kongen et kjede med en utforming som har gitt opphav til antakelsen om at kongen innstiftet en ridderorden, *[[Jehovaordenen]]*.

## Ekspansjon i Nord-Norge
Den svenske kongemakten hadde siden middelalderen et sterkt ønske om adgang til Atlanterhavet over norsk territorium. Dette var ved siden av overherredømmet rundt Østersjøen det viktigste utenrikspolitiske målet for svenske monarker. På 1500-tallet nådde således den svenske ekspansjonen mot nord Nord-Norges kyster, og svenske kart viste Nord-Troms og Finnmark som svenske landområder.

Da Karl lot seg krone erklærte han seg også som herre over Finnmark og videreførte den svenske praksisen med å sende skattefogder inn på det som fra dansk-norsk side ble oppfattet som sitt territorium. I 1608 kom det rapporter til Christian IV om at svenske skattefogder var sendt så langt syd som Saltdal i Nordland.

Det endte med Kalmarkrigen, som gav svensk tap og medførte at landet i tillegg til å betale 1 million riksdaler i krigsomkostninger, erkjente i traktats form at Finnmark tilhørte Danmark-Norge «til evig tid».

## Referanser
Markus Mustonen

**Markus Mustonen** (født 20. januar 1973) er en svensk musiker, med finsk opphav, som spiller trommer og piano i det svenske pop-rockbandet Kent. Han ble medlem av Jones & Giftet i 1991, som senere skiftet navn til Havsänglar i 1992 og til slutt til Kent i 1994. Han regnes som et av de fire opprinnelige medlemmene i bandet, sammen med Joakim Berg, Martin Sköld og Sami Sirviö. Markus Mustonen er utdannet psykiatripleier.

## Referanser


## Eksterne lenker
* 
*
Sigismund III av Polen

**Sigismund** (født 20. juni 1566 på Gripsholms slott, død 19. april 1632 i Warszawa i Polen) var konge av Sverige fra 1592 til 1599 og som *Sigismund III Vasa* (på polsk *Zygmunt III Waza*; på litauisk *Zigmantas Vaza*) konge av Polen og storfyrste av Litauen fra 1587. Han ble kronet som konge av Sverige 19. februar 1594. Valgspråket han var *Pro jure et populo* (For loven og folket).

Sigismund var sønn av Johan III og Katarina Jagellonica. I mai 1592 giftet han seg med Anna av Steiermark (1573&ndash;1598), og i 1605 med hennes søster Konstantia av Steiermark (1588&ndash;1631).

Sigismund er gravlagt i katedralen på Wawel i Kraków.
## Signatur
*Vi Sigismund med Guds nåde [[Sverige]]s, [[Gotere|Goternes]] og [[Vendere|Vendernes]] konge, [[storfyrste]] til [[Finland]], [[Karelen]], [[Republikken Novgorod|den Votiske femtedel]] og [[Ingermanland]] uti [[Russland]] og over de [[Ester]] i [[Livland]] [[hertug]], så og konge til [[Polen]], storfyrste til [[Litauen]], [[Riga]]s, [[Preussen]]s, [[Masuria]]s, [[Samogitia]]s, [[Kiev]]s, [[Wolin]]s og [[Livland]]s herre*.

## Stamtavle

## Referanser
Osman II

**Osman II** (også kjent som **Genç Osman**, den unge Osman) (osmantyrkisk: عثمان الثاني; født 3. november 1604 i Topkapıpalasset i Istanbul, død 20. mai 1622 på Yedikule i samme by) var sultan av Det osmanske rike fra 1618 til han ble drept 20. mai 1622.

## Liv og virke
### Bakgrunn
Osman II var sønn av Sultan Ahmed I (1603 – 1617) og hans kone Mâhfirûze Sultan, som enten var av gresk eller av serbisk opphav.

### Sultan
Han ble sultan allerede i en alder av 14 år som følge av et statskupp mot hans onkel Mustafa I. Til tross for hans unge alder gjorde han seg bemerket som en god leder og ledet personlig den osmanske invasjonen av Polen. I oktober 1621 ble han i midlertidig sendt hjem i skam etter å ha tapt slaget ved Khotin mot hetmanen Jan Karol Chodkiewicz. Han skyldte på janitsjarenes ineffektivitet og svakhet for tapet.

Janitsjarene var siden 1590 blitt til en uavhengig maktfaktor ved det osmanske hoff og de forfulgte sine egne politiske interesser. Ettersom statskassen stadig hyppigere var så svekket at yrkessoldatene ikke alltid fikk utbetalt sitt sold, hadde jantisjarene allerede flere ganger gjort opprør mot sine offiserer og således fremtvunget at lønnen ble utbetalt

Etter nederlaget ved Khotin satte Osman II seg fore å reformere janitsjarkorpset. Han stengte alle kafeene som ble brukt som samlingspunkter for janitsjarene. Han hadde tanker om til slutt å oppløse hele janitsjarkorpset og erstatte det med egne styrker, rekruttert for det meste fra Egypt. Under dekke av å gjennomføre pilegrimsreise til Mekka begynte Osman II å forberede sin avreise til Kairo vfor å tilrettelegge for dette.

Da sultanens virkelige planer sivet ut, satte janitsjarene i 1621 i gang et palassopprør som ble støttet av forgjengeren sultan Mustafas mor. De lot Osman II ta til fange, og gjeninnsatte sultan Mustafa I. Så henrettet de Osman. Det ble sagt at da han skulle henrettes ved kveling ville han ikke gi seg frivillig og det tok lang tid og mange menn for å få kontroll på ham. Han ble til slutt slått i hodet med en øks og senere kvalt med en buestreng.

Osman IIs regjeringstid var bemerkelsesverdig av to grunner. For det første var Osman den første og eneste sultan før Tanzimattiden som forsøkte å gjennomføre militærreform. For det andre representerer janitsjarenes militærkupp selve høydepunktet for deres makt. Frem til da hadde janitsjarene vært en av flere konkurrerende grupper ved hoffet, og som sådan var de blitt utnyttet i andres renkespill. Nå skjedde for første gang at de grep inn i den opolitiske prosess helt på egne vegne.

## Referanser
Skurlast

**Skurlast** er trelast laget av rundt tømmer, det vil si materialer som uhøvlede planker, bord og bjelker i forholdsvis grove dimensjoner. 

Skurlast er det første trevirke som lages når en sager eller kløyver tømmerstokker på langs. Materialene er rå, forholdsvis røffe og med sagspor på alle sidene. Målene er omtrentlige, med tommer som utgangspunkt. Slik skurlast kalles også *uhøvlet trelast*, og bruken begrenser seg som regel til billige materialer som forskalingsbord, grov kledning og liknende. Etter tørking går skurlasten til videre oppdeling og/eller justering (**justert skurlast**). Den kalles da gjerne høvellast.

I de senere år har utviklingen av sager gjort at skurlast også blir benyttet i større grad til oppføring av garasjer, uthus og liknende bygninger der materialene ikke trenger å ha glatte overflater.

## Se også
* Trelast
* Høvellast
* Sagbruk
Keith Johnstone

**Keith Johnstone** (født 22. februar 1933, død 11. mars 2023) var en britisk regissør og en foregangsmann innen improvisasjonsteater og teatersport. Han ble født i Devon i England i 1933, og var ansatt som regissør og lærer ved Royal Court Theatre i London fra 1956 til 1966. Der begynte han å utvikle nye idéer som gikk imot all tradisjonell tenkning innenfor teateret. Han sa ting til studentene sine som «Ikke vær flink!» og «Ikke konsentrer deg!». Målet med denne metoden var å få studentene til å kvitte seg med prestasjonangst og utvikle fantasien og spontaniteten.

I 1970 flyttet han til Calgary i Canada. Her begynte han å utvikle teatersport og startet gruppen The Loose Moose Theatre Company. Han holdt kurs over hele verden. Han skrev også bøker om improvisasjonsteater.

## Bibliografi
* Johnstone, Keith (1979). *Impro: Improvisation and the theatre.* New York: Theatre Arts Books. ISBN 0-87830-117-8
* Johnstone, Keith (1999). *Impro for storytellers.* New York: Routledge/Theatre Arts Books. ISBN 0-87830-105-4

## Referanser


## Eksterne lenker
* 
* 
*  Johnstones hjemmeside
*  The Loose Moose Theatre Company
Johan III av Sverige

**Johan III** (født 20. desember 1537 i Stegeborg i Östergötland, Sverige død 17. november 1592 i Stockholm) var konge av Sverige 1568&ndash;92, og storfyrste av Finland fra 3. august 1577.

Johan var sønn av Gustav Vasa og Margareta Eriksdotter Leijonhufvud. Han giftet seg 4. oktober 1562 med Katarina Jagellonica (1526&ndash;1583) og  21. februar 1585 med Gunilla Johansdotter (1568&ndash;1597). Johan ble kronet i Uppsala 10. juli 1569. Valgspråk: *Deus protector noster* («Gud vår beskytter»).

Johan III er gravlagt i Uppsala domkirke.

## Referanser
Roy Lichtenstein

**Roy Lichtenstein** (1923&ndash;1997) var en amerikansk pop-kunstner. Han ble kjent for å gjenskape enkelttegninger fra billige tegneseriehefter i malte kjempeformat. Ved å presentere slike bilder på kunstutstillinger oppnådde kunstnere som Lichtenstein og Andy Warhol noe av det samme på 1960-tallet som Marcel Duchamp hadde gjort med sine readymades femti år tidligere: å skape oppmerksomhet og refleksjon rundt et objekt tatt ut av sin vanlige sammenheng eller sitt hverdagslige miljø. Ved å opphøye det anonyme og masseproduserte til kunstverk ble popkunsten et angrep på myten om en originalt skapende kunstnerpersonlighet bak kunsten. 

Lichtenstein studerte ved Ohio State University, der han fikk en mastergrad innen kunst. Fram til 1957 arbeidet han i reklamebransjen. Lichtensteins tidlige arbeider kan karakteriseres som abstrakt ekspresjonisme – en kunstretning som kombinerer ekspressiv bruk av maling med abstrakte former. Men fra 1961 ble han fullstendig oppslukt av popkunstens formspråk. Han forsøkte etter hvert også å omforme moderne malerier til tegneserienes billedspråk. Slik fikk man tegneserievarianter av kjente modernistiske kunstverk. Han låner det visuelle språket, motivene og teknikkene til tegneseriene og omformer det til et eget kunstnerisk uttrykk.

## Referanser


## Kilder
**Roy Lichtenstein : the black-and-white-drawings*, 1961-1968 / Isabelle Dervaux ; with essays by Graham Bader ... [et al.],  Hatje Cantz 2010
**Roy Lichtenstein* / edited by Graham Bader, October files; Vol 7, Cambridge, Mass. : MIT Press 2009
Thomas K. Mattingly II

**Thomas Kenneth «Ken» Mattingly II** (født 17. mars 1936, død 31. oktober 2023) var en amerikansk pilot og astronaut.

## Romferder
* Apollo 16 &ndash; Den femte månelandingen. Mattingly var pilot på kommandomodulen.
* STS-4 &ndash; Den fjerde ferden med romfergen, Columbia.
* STS-51C &ndash; Ferd med hemmelig militær nyttelast.

Mattingly var egentlig utpekt til være pilot på kommandomodulen på Apollo 13, men han ble fjernet fra ekspedisjonen tre dager før oppskytningen etter at ett av reservemannskapets medlemmer hadde fått meslinger fra sønnen sin. Mattingly var den eneste som ikke hadde hatt meslinger og ble dermed satt på bakken. Mattingly fikk aldri meslinger.

## Trivia
* I filmen Apollo 13 fra 1995, ble Mattingly spilt av skuespilleren Gary Sinise. Kollega av Mattingly og faktisk deltager på ferden, Jim Lovell, spiller også i filmen i rollen som kaptein på skipet USS Iwo Jima som tar imot astronautene etter landing.

## Bilder

Apollo 16 crew.jpg|Apollo 16-mannskapet
Sts-4-crew.jpg|STS-4-mannskapet
STS-51-C crew.jpg|STS-51C-mannskapet


## Referanser


## Eksterne lenker
* 
* 
*  NASAs biografi om Mattingly
Henry W. Hartsfield jr.

**Henry Warren Hartsfield jr.** (født 21. november 1933 i Birmingham i Alabama, død 17. juli 2014 i Houston i Texas) var en amerikansk testpilot og astronaut.

Hartsfield jr. døde den 17. juli 2014 i en alder av 80 år.

## Romferder
* STS-4 &ndash; Den fjerde ferden med romfergen Columbia.
* STS-41D &ndash; Første tur for romfergen Discovery.
* STS-61A &ndash; West German D-1 Spacelab mission, første med 8 ombord

## Bilder

Fil:Sts-4-crew.jpg|STS-4-mannskapet
Fil:STS-61-A crew.jpg|STS-61A-mannskapet


## Referanser


## Eksterne lenker
* NASAs biografi om Hartsfield, Jr.
Konstantin Stanislavskij

**Konstantin Sergejevitsj Stanislavskij** (1863–1938) var en russisk regissør, skuespiller, teaterleder, teaterpedagog og fornyer av teaterkunsten. I dag underviser de fleste av den vestlige verdens teaterutdannelser etter de prinsippene og teknikkene som Stanislavskij beskrev for skuespilleropplæringen. Han har dermed hatt svært stor innflytelse på moderne skuespill- og regikunst, teater- og filmhistorie.

## Liv og arbeid
Konstantin Stanislavskij ble født  i Moskva, og jobbet hele livet innenfor teateret. Sammen med kollegaen Vladimir Nemirovitsj-Dantsjenko dannet han i 1898 Moskva kunstnerteater, som ble kjent gjennom oppsetninger av Anton Tsjekovs skuespill. Stanislavskij skapte også en praktisk metode og teori for skuespillere som ville utvikle en troverdig rollefigur «innenfra» i motsetning til gjennom ytre, påtatte gester.

I 1936 mottok Stanislavskij Leninordenen, Sovjetunionens høyeste sivile utmerkelse.

### Stanislavskijs metode for skuespilleropplæring

Opplæring av skuespillere etter Stanislavskijs ideer blir ofte bare kalt «metoden» etter det amerikanske «the method». For ham var innlevelse et av de viktigste prinsippene. Tidligere hadde skuespillerkunsten vært preget av stive, maskepregede og stereotype fremstillinger av følelser og skikkelser. Stanislavskij ville isteden at utøverne skulle finne fram til og uttrykke *ekte* følelser og opplevelser. Ifølge «metoden» skal derfor skuespillerne gå så inn i rollene at de *føler seg* som rollefigurene. På grunn av denne holdningen blir ofte begrepet innføling knyttet til Stanislavskijs skuespilleropplæring. Grunnlaget for en slik rolleidentifikasjon er å analysere dramateksten og bestemme rollefigurens livssituasjon, bakgrunn og ønsker. I tillegg må skuespilleren klargjøre hva og hvem som hindrer rollefiguren i å oppnå målet sitt. Alt dette må sees i forhold til grunntanken i stykket som helhet. Slik vil hovedideen i stykket prege alle detaljer i framførelsen. Mot slutten av livet var Stanislavskij spesielt opptatt av *fysiske handlinger* som en inngangsport til troverdig spill, og også improvisasjon. For Bertolt Brecht, den andre store teaterteoretikeren på 1900-tallet, var målet mer å få tilskueren til å tenke enn til å føle.

Stanislavskij fortsatte å utvikle sitt system fram til sin død i 1938. Han skrev flere bøker, den mest kjente er trolig *En skuespillers arbeid med seg selv*, som ble utgitt på norsk i 2023.

Stanislavskijs metode forveksles ofte med Lee Strasbergs *[[method acting]]* som ble utviklet i 1930-årene. Disse to systemene har mange fellestrekk, men er også forskjellige på mange punkter.

## Referanser


## Litteratur
* Stanislavskij, Konstantin: *En skuespillers arbeid med seg selv*. Solum Bokvennen, Oslo 2023. ISBN 978-82-560-2694-4
* Stanislavskij, Konstantin: *En skuespillers arbejde med sig selv*. Nyt Nordisk forlag Arnold Busck, København 1998. ISBN 87-17-01062-4

## Eksterne lenker
* 
*
Harri Mänty

**Harri Mänty** (født 31. juli 1971 i Eskilstuna) er en svensk musiker, med finsk opphav, som var medlem av det svenske pop-rockbandet Kent mellom 1996 og 2006. Han ble med i bandet etter at Martin Roos sluttet. I bandet spilte han gitar og slagverk. Harri Mänty er utdannet murer.

Før han ble med i Kent var han vokalist i hardcore-/punkbandet No Security: De ga i 1993 ut platen *When the Gist is Sucked from the Fruit of Welfare, the ugly faces of truth show*, som inneholdt en samling av alt bandet hadde spilt inn på plateselskapet Lost & Found. Bandet turnerte i Europa, og ble tilbudt å dra ut på en mindre turné i USA, men gjennomførte den aldri.

Sammen med Kent-kollega Sami Sirviö har han vært med i en reklamefilm for det finske ølmerket Koff.

## Eksterne lenker
* 
*
Vance D. Brand

**Vance DeVoe Brand** (født 1931) er en tidligere amerikansk pilot og astronaut. 

## Romferder
* Apollo-Soyuz Test Project &ndash; 1975: Første sammenkobling mellom en amerikansk Apollo- og en sovjetrussisk Soyuz-kapsel i rommet.
* STS-5 &ndash; Første operative ferd med romfergen Columbia.
* STS 41B &ndash; Første EVA uten tilkobling til romskip.
* STS-35 &ndash; Observasjon av stjernehimmelen

Brand var også satt opp som astronaut på Skylab Rescue, en redningsferd for Skylab 3, som aldri ble noe av.

## Bilder

Fil:Portrait of ASTP crews.jpg|Mannskapene på de to Apollo Soyuz-romfartøyene
Fil:Sts-5 crew.jpg|STS-5-mannskapet
Fil:STS-41-B crew.jpg|STS-41B-mannskapet
Fil:STS-35 crew portrait.jpg|STS-35-mannskapet


## Referanser


## Eksterne lenker
* NASAs biografi om Brand
Gustav Vasa

**Gustav Vasa** (også kalt **Gustav I**, egentlig **Gustav Eriksson**; 1496–1560) var konge av Sverige fra 6. juni 1523 til sin død. Gustav Vasa gjorde opprør mot Kalmarunionen, han avskaffet valgmonarkiet, og innførte arvelig rett til den svenske tronen. Han tilhørte huset Vasa, det første fyrstehuset som regjerte Sverige som et forent rike med arvelig suksesjon. Han gjennomførte politiske reformer som førte til et mer effektivt sentralstyre.

Gustav Vasa sies å være den som la grunnsteinen for nasjonalstaten Sverige. Den 6. juni 1523 ble han valgt til konge av riksdagen, og nettopp denne datoen er Sveriges nasjonaldag. I de senere tider – da spesielt fra og med slutten av 1800-tallet – har han blitt sett på som en landsfader, et nasjonalsymbol. Moderne historieforskning derimot, trekker ofte fram hans brutale metoder og propaganda for å vinne makt. Han ble kronet 12. januar 1528. Valgspråk: *Omnis potestas a Deo est* («All makt er av Gud»).

Blant de viktigste av Gustav Vasas kritikere var det særlig to: Berend von Melen som hadde vært troppefører for kongen, og Wulf Gyler som var kongens sekretær i 10 år, men falt i unåde og måtte flykte fra Sverige.

Gustav Vasa var gift tre ganger: 
# Katarina av Sachsen-Lauenburg (24. september 1531 &ndash; 23. september 1535) 
# Margareta Eriksdotter Leijonhufvud (1. oktober 1536 &ndash; 26. august 1551) 
# Katarina Stenbock (22. august 1552 &ndash; 1560) 

Han er gravlagt i Uppsala domkirke.
## Noter


## Referanser

## Eksterne lenker
* Svensk internettside om Gustav Vasa
Robert F. Overmyer

**Robert Franklyn Overmyer** (født 14. juli 1936 i Lorain, Ohio, død 22. mars 1996) var en amerikansk testpilot og astronaut. 

## Romferder
* STS-5 &ndash; Første operative ferd med romfergen Columbia.
* STS 51B &ndash; Spacelab-3 (SL-3) mission

## Bilder

Fil:Sts-5 crew.jpg|STS-5-mannskapet
Fil:STS51B-101-025.jpg|STS-51B-mannskapet


## Referanser


## Eksterne lenker
* 
* 
*  NASAs biografi om Overmyer
Joseph P. Allen

**Joseph P. Allen** (født 1937) er en amerikansk tidligere testpilot og astronaut. 

## Romferder
*  STS-5 &ndash; Første operative ferd med romfergen Columbia.
*  STS-51A &ndash; Første redning av satellitter fra verdensrommet

### EVA
*  STS-51A – 2 romvandringer 
** 12. nov 1984: 6 timer
** 14. nov 1984: 5 timer, 42 minutter

## Bilder

Fil:Sts-5 crew.jpg|STS-5-mannskapet
Fil:STS-51-A crew.jpg|STS-51A-mannskapet


## Referanser


## Eksterne lenker
* NASAs biografi om Allen
DAISY Digital Lydbok

**Digitalt tilpasset informasjon-system** eller **DAISY** (*Digital Accessible Information SYstem*) er en internasjonal standard for digitale lydbøker. Formålet med formatet er å gjøre trykt tekst tilgjengelig på en mest mulig brukervennlig måte for mennesker med lesevansker, for eksempel synshemming og dysleksi. DAISY-format kan brukes på hvilken som helst type tekst. I DAISY struktureres tale, tekst og bilde på en måte som gjør det mulig å søke uten kronologi. I motsetning til lydbøker på kassett og kommersielle lydbøker er derfor egnet dette formatet også for navigasjon i oppslagsverk og andre typer bøker der det er nødvendig å være i stand til å «bla» raskt.

## Versjonshistorikk

## Referanser


## Eksterne lenker
* http://www.daisy.org/
* DAISY ANSI/NISO standard spesifikasjon
* DAISY 2.02 spesifikasjon
William B. Lenoir

**William Benjamin «Bill» Lenoir** (født 14. mars 1939 i Miami i Florida, død 28. august 2010) var en amerikansk ingeniør og astronaut. Lenoir var med som «Mission Specialist» på det første operasjonelle oppdraget til romfergen i november 1982 (STS-5).

## Romferder
* STS-5 &ndash; Første operative ferd med romfergen Columbia.

## Referanser


## Eksterne lenker
* NASAs biografi om Lenoir
STS-115

**STS-115** var en romferd til Den internasjonale romstasjonen med den amerikanske romfergen Atlantis. Romferden var opprinnelig planlagt utført i april 2003, men ble utsatt som følge av Columbia-ulykken den 1. februar 2003. Oppskytningen fra John F. Kennedy Space Center fant sted den 9. september 2006.

## Mannskap
*Brent W. Jett, Jr, Commander
*Chris Ferguson, Pilot 
*Joseph R. Tanner, Mission Specialist
*Daniel C. Burbank, Flight Engineer
*Steve MacLean, Mission Specialist
*Heidemarie Stefanyshyn-Piper, Mission Specialist

## Høydepunkter fra ferden
Oppdrag: «Nineteenth station flight (12A), P3/P4 arrays».

### Romvandringer
Det ble gjennomført 3 romvandringer på denne ferden.

## Se også
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker

* NASA's side om STS-115
Duluth (Minnesota)

**Duluth** er en by i østre Minnesota, og hovedsete i Saint Louis County. Byen ligger ved munningen av elven Saint Louis ved vestspissen av Øvresjøen, og er derfor en viktig havneby for skipstrafikk på de store innsjøene, med over 1000 skip årlig. På motsatt side av elven som utgjør delstatsgrensen til Wisconsin ligger nabobyen Superior. Folketallsestimatet for 2004 setter innbyggertallet i Duluth til 85 556, med forsteder er befolkningen på rundt 184 000 innbyggere.

Området var først befolket av sioux- og chippewafolket. Franskmannen Daniel Greysolon, Sieur du Lhut gjorde krav på området for Frankrike i 1679, og byen er oppkalt etter ham. Byen utviklet seg gjennom 1800- og 1900-tallet, først basert på troen om kobberforekomster i området, etter hvert på grunnlag av skoghogst, industri og stålproduksjon. Folketallet nådde en topp på 106 884 i 1960. Nedleggelsen av stålfabrikken i 1971 skapte mye arbeidsledighet og fraflytting, men åpnet opp for renovering av sentrum for å tiltrekke turister.

Duluth-grenen av University of Minnesota er det største universitetet i byen, med litt over 10 000 studenter.

## Bilder fra byen

Duluth Skyline -b.jpg|Duluth
Downtown and canal Park (lighter).jpeg|Duluth
Duluth Ore Docks.jpg|Malmhavn i Duluth et sted mellom 1900 og 1915.


## Referanser


## Eksterne lenker
*
Amdír

I J.R.R. Tolkiens fiktive verden Midgard var **Amdír** en alv av Lothlórien.

Han var en av de Sindaske alvene fra Doriath som dro vestover inn i Eriador etter at Vredens krig var utkjempet. Han tok over alveriket Lórinand (senere Lórien) fra Silvan alvene, som ikke hadde noen herrer før. Riket lå sørvest for der hvor Oropher hadde etablert et rike blant Silvan alvene i Myrkskog.

Amdírs skjebne er ikke kjent, men det er sannsynlig at han ble med Gil-galad og hans styrker i kampene til Den siste alliansen mellom alver og menn, og at han ble drept i slaget ved Dagorlad. Hans sønn Amroth etterfulgte ham som Herre av Lórien.
Gustav Eriksson Vasa

:*Se også farfaren, kongen [[Gustav Vasa]].*

**Gustav Eriksson Vasa** den yngre (født 28. januar 1568, død 22. februar 1607) var en svensk prins, sønn til kong Erik XIV og Karin Månsdotter samt sønnesønn till Gustav Vasa. 

## Referanser


## Kilder
*Om Gustaf Eriksson hos runeberg.org
Byggeleder

**Byggeleder** er en byggeteknisk fagkyndig rådgiver for en byggherre i et bygge- eller anleggsprosjekt. En byggeleder vil vanligvis være byggherrens representant på bygge- eller anleggsplassen.  I den forbindelse har han gjerne fullmakt til å bestille ytelser for begrensete beløp.  

Byggeleders oppgave er først og fremst å føre tilsyn og kontroll med ytelsene fra entreprenøren i produksjonsfasen.  Flere andre oppgaver kan høre med i et oppdrag som byggeleder.  Oppgavene kan også begynne allerede i prosjekteringsfasen, hvis byggherren vil at byggelederen skal delta i forberedelsen av det som skal foregå under produksjonsfasen. Ved mindre bygg kan også byggets arkitekt ha en tilsvarende funksjon som byggeleder ved nærmere avtale med byggherren.

Hovedoppgaven til byggelederen er å påse at byggearbeidene, materialene og dokumentasjonen blir utført i henhold til entreprenørkontraktens (avtalens) spesifikasjoner. Blant byggeleders ordinære oppgaver inngår vanligvis avholdelse, ledelse og referat fra byggemøter, regelmessig rapportskrivning (økonomi, framdrift, avvik osv.), attestasjon på time-/materiallister og på fakturaer, arrangere og delta i befaringer (kontroll, ferdigstillelse, overtagelse, reklamasjon osv.) og føre protokoll fra disse.  En byggeleder skal si fra om avvik av noen betydning og om hvilke tiltak som bør bli satt inn.   Byggelederen kan komme i erstatningsansvar hvis han ikke påpeker forhold som han burde ha oppdaget og kunne ha gjort noe med.

Det er en egen Norsk Standard for byggelederoppdrag: NS 8403. Sammen med den er det et formular for avtaledokument: Byggblankett 8403 Formular for kontrakt om byggelederoppdrag. Den finnes også en tilhørende Veiledende ytelsesbeskrivelse for byggelederoppdrag, som er utarbeidet av Standard Norge/Pronorm for bruk sammen med kontrakter basert på NS 8403 1. utg. 2005.

I en totalentreprise benyttes betegnelsen byggherreombud om byggherrens byggeleder.

## Litteratur
*Hans Cappelen: «Byggherren og kontraktene», Oslo 2001 (1. opplag 1994), og i HolteProsjekts program «Bygglex», Oslo 2005

*
Skaret (Tolkien)

**Skaret** er en landsby i J.R.R. Tolkiens fiktive verden Midgard.

Denne landsbyen ligger i Hobsyssel. Skaret ligger i den nordre delen av Østfjerdingen. Landsbyen lå ved den søndre foten av *Skaret åsen*. Fra Skaret gikk det en vei sørover som krysset elva Renna ved Bulebru og sluttet seg til den store Østaveien ved Kvitfurom. Det var et steinbrudd (kalt *Brot*) øst for Skaret, og i løpet av Krigen om ringen ble forsyninger lagret i dette steinbruddet av *Skjefens menn*, men etter at Hobsyssel igjen var blitt fritt brukte hobbitene disse lagrene med mat og drikke til Jól feiringen.
Sten Sture den yngre

**Sten Sture den yngre**, egentlig **Sten Svantesson Sture**, (født 1493, død 3. februar 1520) var en svensk ridder og riksforstander 1512–1520. 

## Liv og virke
### Bakgrunn
Han var sønn av Svante Nilsson (Sture) av ætten Natt och Dag og hans hustru Iliana Gädda. Sten Svantesson ble slått til ridder av kong Hans av Danmark ved dennes kroning i Stockholm i 1497, altså som barn. 

Allerede i tenårene ledet Sten med framgang militære oppdrag i farens kamp mot kong Hans.

### Karriere
Ved farens død i 1512 overtok han dennes slottslen og fikk allmuen på sin side. Med folk i ryggen utmanøvrerte han riksrådets kandidat i riksforstandervalget, Erik Arvidsson Trolle. Trolle ble faktisk formelt valgt, men valget ble satt til side og Trolle fikk aldri innta posisjonen, noe derimot Sten gjorde.

Han tok navnet Sture og kalte seg så Sten Sture (den yngre) og forsøkte etterstrebe den tidligere politikken til Sturepartiet, en allianse med allmuen, arbeidere og byborgere mot aristokratiet. Etter at han fikk avsatt opposisjonens leder, erkebiskop Gustav Trolle (sønn av Erik Arvidsson Trolle), og tok initiativet til riksdagsbeslutningen om rivingen av Gustav Trolles borg, Stäket. For dette ble han og hans tilhengere bannlyste av paven, noe som igjen førte til hendelsen Stockholms blodbad.

Den nye unionskongen Christian II forsøkte både i 1517 og i 1518 å invadere Sverige, men ble stoppet i nærheten av Stockholm i slaget vid Brännkyrka (1518). I januar 1520 kommer danskene tilbake til Sverige. Ledet av Otte Krumpen red de over grensen og inn i Vestergøtland hvor Sten Sture hadde stilt opp 10 000 mann ved den nordlige bredden av innsjøen Åsunden. Den 19. januar møttes hærene i slaget på Åsunden vid Bogesund. Det aller første skuddet fra en kanon traff og såret Sten Sture hardt, den ene kneet ble knust. Da svenskenes leder gikk overende brøt det ut forvirring og den svenske hæren flyktet.

Sten Sture ble kjørt med slede til Strängnäs, men døde den 3. februar på innsjøen Mälarens is under transporten tilbake til Stockholm. 

I sammenheng med Stockholms blodbad ble Sten Stures lik gravd opp og brent med de andre på Stortorget. Hans gravstein står dog på Katarina kirkegården på Södermalm.

Han ble gift den 16. november 1511 i Stockholm med Kristina Nilsdotter Gyllenstierna (1494–1559)

Barn:
* Nils Sture (1512 – 1527)
* Iliana Sture (Stensdotter) (1514 – )
* Magdalena Sture (Stensdotter) (1516 – 1521)
* Svante Sture den yngre (Stensson) (1517 – 1567)
* Anna Sture (Stensdotter) (1518 – )
* Gustav Sture (1519 – 1520)

## Referanser